**ROMÂNIA**

**JUDEŢUL CLUJ**

**CONSILIUL JUDEŢEAN**

**H O T Ă R Â R E**

**privind trecerea din domeniul public al Județului Cluj în domeniul public al**

**Municipiului Cluj-Napoca a imobilului situat în Municipiul Cluj-Napoca,**

**str. Decebal nr. 126, înscris în Cartea funciară nr****. 309262 Cluj-Napoca**

 Consiliul Judeţean Cluj întrunit în şedinţă ordinară;

 Având în vedere Referatul de aprobare nr. 15811 din 8.05.2020 la Proiectul de hotărâre hotărâre înregistrat cu nr. 108 din 18.05.2020 privind trecerea din domeniul public al Județului Cluj în domeniul public al Municipiului Cluj-Napoca a imobilului situat în Municipiul Cluj-Napoca, str. Decebal nr. 126, înscris în cartea funciară nr. 309262 Cluj-Napoca, propus de Preşedintele Consiliului Judeţean Cluj, domnul Alin Tişe, însoţit de Rapoartele compartimentelor de resort din cadrul aparatului de specialitate al Consiliului Judeţean Cluj cu nr. 15811/2020 și de Avizul cu nr. 15811 din 21.05.2020 adoptat de Comisia de specialitate nr. 4;

Ținând cont de adresa Municipiului Cluj-Napoca cu nr. 216566/453/30.04.2020 înregistrată la Consiliul Județean Cluj sub nr. 15468/6.05.2020;

Având în vedere prevederile:

* art. 2, ale art. 3 alin. (2), ale art. 58 alin. (1) și (3) și ale art. 64 - 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 141 - 155, ale art. 221 și ale art. 226 din Regulamentul de organizare și funcționare a Consiliului Județean Cluj, aprobat prin Hotărârea Consiliului Județean Cluj nr. 143/2016, cu modificările şi completările ulterioare;

Luând în considerare:

* Hotărârea Guvernului nr. 867/2002 privind trecerea unor imobile din domeniul privat al statului și din administrarea Ministerului Sănătății și Familiei în domeniul public al județelor și în administrarea consiliilor județene respective;
* Hotărârea Guvernului nr. 964/2010 privind înfiinţarea Institutului Regional de Gastroenterologie-Hepatologie "Prof. Dr. Octavian Fodor" Cluj-Napoca;
* Hotărârea Consiliului Județean Cluj nr. 227/2019 privind înscrierea în inventarul bunurilor domeniului public al Județului Cluj a unor imobile și pentru modificarea anexelor nr. 1 și nr. 25 la Hotărârea Consiliului Judeţean Cluj nr. 143/2008 privind însuşirea Inventarului bunurilor care alcătuiesc domeniul public al Judeţului Cluj;
* Hotărârea Consiliului Local al Municipiului Cluj-Napoca nr. 197/2020 privind solicitarea de trecere a imobilului situat în municipiul Cluj-Napoca, str. Decebal nr. 126, din domeniul public al Județului Cluj, în domeniul public al Municipiului Cluj-Napoca;

În conformitate cu prevederile:

* art. 129 alin. (2) lit. d) și alin. (7) lit. c), ale art. 173 alin. (1) lit. c) și alin. (5) lit. c), ale art. 286, ale art. 287 lit. b) și ale art. 294 alin. (2), (4), (5), (6) și (7) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 858 - 865 din Legea privind Codul civil nr. 287/2009, republicată, cu modificările şi completările ulterioare;
* art. 169-172 din Legea privind reforma în domeniul sănătății nr. 95/2006, republicată, cu modificările și completările ulterioare;

Fiind îndeplinite prevederile cuprinse la art. 182 alin. (2 ) si (4) coroborate cu art. 136 și art. 139 din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;

**hotărăşte următoarele:**

**Art. 1. (1)** Se aprobă trecerea din domeniul public al Județului Cluj în domeniul public al Municipiului Cluj-Napoca a imobilului situat situat în Municipiul Cluj-Napoca, str. Decebal nr. 126, înscris în cartea funciară nr. 309262 Cluj-Napoca, identificat conform **anexei** care face parte integrantă din prezenta hotărâre.

**(2)** Se declară imobilului situat în Municipiul Cluj-Napoca, str. Decebal nr. 126, înscris în Cartea funciară nr. 309262 Cluj-Napoca din bun de interes public județean în bun de interes public local.

**(3)** Se emite acordul Județului Cluj pentru înscrierea dreptului de proprietate publică a Municipiului Cluj-Napoca asupra imobilului înscris în Cartea funciară nr. 309262 Cluj-Napoca.

**Art. 2.** **(1)** Predarea - preluarea imobilului transmis conform art. 1 se face pe bază de protocol de predare - primire, încheiat între părțile interesate.

**(2)** Evidența financiar-contabilă a bunurilor care alcătuiesc domeniul public al Județului Cluj se va modifica corespunzător.

**Art. 3.** Pozițiile nr. crt. 167-175 dinAnexa nr. 1 la Hotărârea Consiliului Judeţean Cluj nr. 143/2008 privind însuşirea Inventarului bunurilor care alcătuiesc domeniului public al Judeţului Cluj, cu modificările şi completările ulterioare, introduse prin Hotărârea Consiliului Județean Cluj nr. 227/2019, se abrogă.

**Art. 4.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia de Administrare a Domeniului Public şi Privat al Judeţului Cluj.

**Art. 5.** Prezenta hotărâre se comunică prin intermediul secretarului general al judeţului, în termenul prevăzut de lege, Direcţiei de Administrare a Domeniului Public şi Privat al Judeţului Cluj; Municipiului Cluj-Napoca, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi postare pe pagina de internet "www.cjcluj.ro".

 **Contrasemnează:**

 **PREŞEDINTE**  **SECRETAR GENERAL AL JUDEŢULUI,**

 **Alin Tişe Simona Gaci**

**Nr. 111 din 28 mai 2020**

*Prezenta hotărâre a fost adoptată cu 28 de voturi “pentru”, fiind astfel respectate prevederile legale privind majoritatea de voturi necesară. La ședința publică, care s-a desfășurat prin intermediul unei platforme on-line de videoconferință, din totalul celor 36 de consilieri judeţeni în funcţie și-au înregistrat prezența un număr de 35 consilieri județeni.*